Skal du til Roma anbefaler vi å leie gjennom airbnb og gjerne leiligheten til Maria Cristina. Leiligheten er nyoppusset, ren og ryddig. Den lå i fjerde etasje men med heis, så det var ikke noe problem. Vi tror det går å få en rullestol inn i heisen. Verten hadde godlukt på alle rom og sengene og handdukene var som på et hotell. Vi var fire voksne og hadde god plass. Store soverom og stor sofa og god plass rundt spisebordet. Kjøkkenet var litt smalt, men innholdsrikt, rent og god nok plass til det en skulle gjøre. Både kjøleskap og fryseboks. Leiligheten hadde en stor tak-terrasse med mulighet til å sitte også under tak. Dessverre fikk vi liten tid til å nyte den så mye, for det var så mye annet å gjøre. Den lå en etasje over oss og da måtte du gå to små trapper for å komme dit, så en rullestol går ikke opp dit. Verten var hele tiden tilgjengelig på telefon, snakket engelsk bedre enn meg og ordnet opp med en gang hvis det var noe. Vi var der tidlig på året, så det ble litt kalt i leiligheten om kveldene, men det ordnet verten opp i med en gang vi ga beskjed. Det var en felles hovedinngang med en annen leilighet tvers over oss. De som er flere familier som reiser sammen kan kanskje leie hver sin leilighet? Leiligheten lå like ved Phanteon, så beliggenheten synes vi var topp. Ikke oppe ved de dyre butikkene, men midt mellom de andre serverdighetene. Taxistop like nedenfor oss, for de som ikke orker å gå. Abefaler på det sterkeste denne leiligheten for andre som tenker å reise til Roma.